GRETHA WIID–webinaar - Voelgoed
Tuis GRETHA WIID–webinaar
Tema - Aanhou probeer of eerder gaan?
Wanneer frustrasie, woede, seer en 'n magdom ander negatiewe emosies vir 'n lang tyd deel van 'n verhouding is, is dit geen verrassing as die woord "skei" opduik nie.
Of jou huwelik verby is en of daar nog iets oor is om voor te baklei, is nie 'n maklike besluit nie – veral nie as jou verhouding liefdeloos voel nie.
"Die hartseer waarheid is dat my eie pad nie altyd die maklikste een was om te loop nie", sê Gretha Wiid. "Met elke paartjie wat my pad kruis, besef ek dat heel gesinne van die begin af God se plan was. Dit maak die vuur in my wakker om vir elke huwelik te veg."
Jy mag dalk voel daar is geen hoop vir jou huwelik nie en dat die seer te rou is. Die waarheid is, dit kan beter en sterker wees as ooit tevore!
Die AANHOU PROBEER OF EERDER GAAN?-WEBINAAR spreek temas aan soos gevaartekens, wat as jy klaar besluit het dis verby, gemengde gevoelens, jou maat se bereidwilligheid om te verander, magstryd, verraad, behoeftebevrediging en intimiteit.